**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

Martfű Város Önkormányzata Gyermekjóléti és Szociális Szolgáltató Központ Szakmai Programjának módosítására

Martfű Város Önkormányzata Képviselő-testületének

2016. január 28-ai ülésére

Előkészítette: Szász Éva jegyző

Véleményező: Egészségügyi, Foglalkoztatási és Szociális Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

A 2015. évi CXXXIII. törvény tartalmazza az egyes szociális és gyermekvédelmi tárgyú törvények módosítását. Rendelkezése szerint 2016. január 1. napjától települési szinten a családsegítés és a gyermekjóléti szolgáltatás kizárólag egy szolgáltatóhoz integráltan- egy szervezeti és szakmai egységben- működhet tovább, család- és gyermekjóléti szolgálat keretében, valamint járási szinten a család-és gyermekjóléti központ keretében.

Ennek érdekében a települési önkormányzatoknak 2015. október 31.-éig felül kell vizsgálniuk a családsegítés, illetve a gyermekjóléti szolgáltatási feladatok ellátásának módját, szervezeti kereteit.

A felülvizsgálat eredményeként a Képviselő-testület döntött arról, hogy 2016. január 1. napjától önálló intézmény fenntartásával kívánja ellátni a család- és gyermekjóléti feladatokat.

Ugyanezen időponttól a Képviselő-testület a szociális személyes gondoskodást nyújtó ellátásokat a Szolnoki Kistérség Többcélú Társulása útján látja el.

A fenti változások az intézmény szakmai programjának módosítását tették szükségessé.

A módosított dokumentációt az előterjesztés melléklete tartalmazza.

A szakmai program a család- és gyermekjóléti szolgáltatásra, a kapcsolódó Szervezeti és működési Szabályzat a teljes intézményi működésre vonatkozik.

Tisztelt Képviselő-testület!

Kérem az előterjesztés megtárgyalását és az alábbi határozati javaslat elfogadását.

Határozati javaslat:

Martfű Város Önkormányzata Képviselő-testületének

…/2016.(……...) határozata

Martfű Város Önkormányzata Gyermekjóléti és Szociális Szolgáltató Központ Szakmai Programjának módosításáról

Martfű Város Önkormányzata Képviselő-testülete megtárgyalta Martfű Város Önkormányzatának Gyermekjóléti és Szociális Szolgáltató Központja Szakmai programjának módosítását, és azt az előterjesztés melléklete szerinti jóváhagyja.

Erről értesülnek:

1. Valamennyi képviselő helyben

2. Martfű Város Önkormányzata Gyermekjóléti és Szociális Szolgáltató Központ helyben

3. Jász-Nagykun-Szolnok Megyei Kormányhivatal Szolnok

Martfű, 2016. január 19.

Dr. Papp Antal

polgármester